RÅDETS FORORDNING (EF) Nr. 1556/1999
af 12. juli 1999
om ændring af forordning (EF) nr. 47/1999 om ordningen for indførsel af visse tekstilvarer med oprindelse i Taiwan
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133,
under henvisning til forslag fra Kommission, og
ud fra følgende betragtninger:
(1) I tillæg A til bilag II til forordning (EF) nr. 47/99(1) er der fastsat supplerende kvantitative lofter for visse varer i kategori 28;
(2) det er konstateret, at de pågældende mængder for ovennævnte varer er fastsat på et lavere niveau end den mængde, som Taiwan faktisk eksporterede i 1998;
(3) det er hensigten for perioden 1999-2001 at opretholde en adgang til Fællesskabets marked for tekstilvarer med oprindelse i Taiwan, som ikke er på et lavere niveau end det, der faktisk registreredes i 1998;
(4) under hensyntagen til klarhed, gennemskuelighed og retssikkerhed bør denne forordning træde i kraft og anvendes umiddelbart efter offentliggørelsen -
UDSTEDT FØLGENDE FORORDNING:
Artikel 1
Tillæg A til bilag II til forordning (EF) nr. 47/99 erstattes med teksten i bilaget til denne forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes til den 31. december 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. juli 1999.